大乘讚十首 四
作者：寶誌
朝代：唐

paragraphs: 報你衆生直道，非有即是非無。
非有非無不二，何須對有論虛？
有無妄心立號，一破一個不居。
兩名由爾情作，無情即本真如。
若欲存情覔佛，將網山上羅魚。
徒費功夫無益，幾許枉用功夫。
不解即心即佛，真似騎驢覔驢。
一切不憎不愛，遮個煩惱須除。
除之則須除身，除身無佛無因。
無佛無因可得，自然無法無人。